**Patrick Sarsfield Gilmore** (født 25. desember 1829 i Ballygar i County Galway, død 24. september 1892 i St. Louis i Missouri) var en Irsk-født komponist, kornettist og korpsdirigent. Gilmore er også kjent under pseudonymet ***Louis Lambert***.

Biografi
--------

Musikkorps kom til å spille en viktig rolle i Patrick Gilmores liv. Hans første møte med korpsmusikk fant sted i forbindelse med en protestdemonstrasjon mot det britiske styret i Athlone i Irland i 1839. I 1845 flyttet han sågar til Athlone, der møtte han Patrick Keating som tok til å undervise han i klassisk musikk og trompetspill. I 1848 flyttet imidlertid Gilmore til Boston i Massachusetts. Der ble han, i 1850, leder for *The Boston Brigade Band* og senere for *The Charlestown Band*.

I 1858 giftet han seg med Ellen O'Neill, de fikk en datter sammen - forfatterinnen Minnie L. Gilmore. Samme år stiftet han *Patrick Gilmore's Band*, et noe uvanlig musikkorps bestående av dobbelt så mange treblåsere som messingblåsere. Korpset avholdt sin første konsert 9. april 1859 og ble meget populært. Mest kjent er nok Gilmore - nettopp - for å ha dannet det som i ettertiden kan kalles mønsterbesetningen for amerikanske janitsjarkorps; dobbelt så mange treblåsere som messingblåsere. Gilmore er da også kjent som *Father of the American Concert Band*. En rekke klassespillere kom til å spille med Gilmore, deriblant Jules Levy, Matthew Arbuckle og Herbert Clarke.

I perioden 1861-1865 tjenestegjorde han i unionshæren under den amerikanske borgerkrigen. I 1864 skrev Gilmore teksten til sangen *When Johnny Comes Marching Home*, melodien tok han fra en gammel irsk antikrigssang, *Johnny I Hardly Knew Ye*.

*Patrick Gilmore's Band* (med bl.a. Jules Levy, Matthew Arbuckle, Benjamin Bent og Alessandro Liberati) kom til å bli det et av de første amerikanske ensemblene som turnerte både nasjonalt og internasjonalt. Gilmore var ofte involvert i forbindelse med store konsertbegivenheter, som 15. juni 1869 da han i forbindelse med *National Peace Jubilee* gjorde en kjempekonsert med 1 011 musikanter (*konsertmester* Ole Bull) og 10 926 korister i Boston.

Gilmore døde av hjerteatakk i 1892, og ligger gravlagt i Old Calvary Cemetery i Queens i New York.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Patrick-Gilmore, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Dictionary of Irish Biography, oppført som Patrick Sarsfield Gilmore, Dictionary of Irish Biography-ID 003486[Hentet fra Wikidata]
4. 1 2   International Music Score Library Project, oppført som Patrick Sarsfield Gilmore, IMSLP-identifikator Category:Gilmore,\_Patrick\_Sarsfield, besøkt 9. oktober 2017[Hentet fra Wikidata]
5. ↑   hdl.handle.net[Hentet fra Wikidata]
6. ↑   Find a Grave[Hentet fra Wikidata]
7. ↑   Biografi; P. S. Gilmore Society
8. ↑  «Arkivert kopi». Arkivert fra originalen 7. juni 2011. Besøkt 14. april 2010.  Biografi; tidslinje
9. ↑   Arkivert 13. februar 2011 hos Wayback Machine. University of Maryland; Gilmore Collection
10. ↑  «Arkivert kopi». Arkivert fra originalen 7. juni 2011. Besøkt 14. april 2010.
11. ↑   Arkivert 30. mars 2010 hos Wayback Machine. Boston College; Father of the American Concert Band
12. ↑  «www.lib.umd.edu». Arkivert fra originalen 28. august 2010. Besøkt 14. april 2010.
13. ↑  «Arkivert kopi». Arkivert fra originalen 30. oktober 2009. Besøkt 14. april 2010.  Gimores grav

Eksterne lenker
---------------

* (en) Patrick Gilmore – kategori av bilder, video eller lyd på Commons Rediger på Wikidata
* American Bandmasters Association Research Center Arkivert 28. august 2010 hos Wayback Machine.
* Patrick S. Gilmore Society

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Dictionary of Irish Biography **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** MusicBrainz
 |